Giuseppe Impastato

Giuseppe Impastato, ditto Peppino (Cinisi, 5 'e jennaro 1948 - Cinisi, 9 'e majo 1978), fuje nu giurnalista, attivista e pueta siciliano. 

 Biugrafia 
Nascette 'a na famiglia 'e mafiuse ('o pate Luigi fuje mannato ô cunfino all'ebbreca 'e Musullino, 'o zio e ati pariente pure erano mafiuse e 'o cainato d'o pate era 'o boss d'a mafia Cesare Manzella, acciso cu na' giulietta  'mbuttunata 'e tritolo 'o 1963). 

Quanno era guaglione se scuntraje ch'o pate ca 'o cacciaje 'e casa, e accussì accummenciaje n’attività politico-culturale contro 'a mafia. 'O 1965 facette 'o giornale L’Idea socialista e trasette int'o PSIUP e accummenciàje a fa parte, comm'a diriggente, all'attività d'e gruppe 'e Nuova Sinistra. 

 Ll'Attività 
S'aunette ê lotte d'e zappature ca êvano avuto 'e tterre cunfiscate p'a costruzione d'a terza pista ell’aeroporto 'e Paliermo. 'O 1975 mettette assieme 'o gruppo Musica e Cultura, ca faceva cineforum, musica, triato, discussione, ecc.; 'o 1976 arapette Radio Aut, na radio libera a spese soje, addò accummenciaje a sbrevugna' 'e malefatte e 'e malaffare d'e mafiuse 'e Cinisi e Terrasini, primma 'e tutte d'o capomafia Gaetano Badalamenti, ca era nu capintesta d'o traffico internazionale 'e droga, pecché cummannava pure int'all'aeroporto. 'A trasmissiona ca avette cchiù pubblico fuje Onda pazza, addò se sfuttevano mafiuse e gente 'e guverno. 'O 1978 se appresentaje all'elezione int'a lista 'e Democrazia Proletaria p'o Comune.

 'A morte 
Murette acciso int'a nottata 'ntra l’8 e 'o 9 'e majo d'o 1978, int'a campagna elettorale, cu na carica 'e tritolo piazzata sotto a isso n'copp e binarie d'o treno. 'A ggente 'e Cinisi 'o votajeno e fuje eletto ô Cunziglio comunale. 

'E giurnaliste, 'e gguardie e 'e giudice dicetteno ca era stato 'n "atto terroristico" addo' isso fuje l’attentatore ca era rummaso acciso cu 'e manne soje; po' se truvaje pure na lettera 'e tanto tiempo primma addo' se puteva pensa' ca se vuleva accidere. 'Ell'assassinio o, comme se vulette fa credere, l'incidente, nun se ne parlaje assaje pure pecché int'a chilli juorne fuje acciso pure Aldo Moro.

L'anno appriesso a morte 'e Peppino fuje organizzata d'o Centro siciliano di documentazione cu Democrazia Proletaria, 'a primma manifestazione taliana contr'a mafia.

Categurìa:Biografie
Categurìa:Cumbattimento contro 'a mafia
Categurìa:Sicilia